
БЕОГРАД, 31. август 2026. године
Ј а в н и   п о з и в
Министарство унутрашње и спољне трговине (у даљем тексту: Министарство), на основу Закључка Владе Републике Србије 05 Број: 401-7111/2026 од 16.7.2026. године о усвајању Програма распореда и коришћења субвенција за очување и развој традиционалних заната у 2026. години (у даљем тексту: Програм), позива заинтересоване привредне субјекте да поднесу пријаве на Конкурс за доделу субвенција за очување и развој традиционалних заната у 2026. години  (у даљем тексту: Конкурс). 
Програмски циљеви односно сврха доделе субвенција су очување и унапређење заната који су традиционални у Републици Србији, повећање броја лица која располажу знањем и вештинама традиционалних заната, промоција производа и услуга традиционалних заната и повећање конкурентности производа и услуга на тржишту (повећање видљивости производа) и јачање економског положаја привредних субјеката у овој области, а нарочито оних у којима су жене носиоци власништва или непосредно ангажоване у процесу израде традиционалних занатских производа.
Субвенције по овом Програму представљају наменска финансијска средства и додељују се бесповратно и представљају de minimis помоћ.

I Намена и износ субвенција
Субвенције намењене за очување и развој традиционалних заната користе се за следеће намене:

1) за запошљавање лица код привредног субјекта који се бави традиционалним занатима,

или

[bookmark: _Hlk149823760]	2)  за промоцију производа и услуга традиционалних заната, укључујући:
· трошкове дизајнирања и израде нових интернет страница/веб-сајтова/онлајн продавница са интеграцијом плаћања и доставе;
· трошкове унапређења дизајна и визуелног идентитета амбалаже производа, као и израде, дизајнирања или набавке нове амбалаже;
· трошкове дизајнирања и израде штампаног или видео промотивног материјала (брошуре, летци, каталози, рекламни панели, билборди, рекламни филмови/спотови);
· трошкове закупа изложбеног простора за учешће у својству излагача на сајмовима, изложбама и презентацијама у оквиру манифестација у земљи;
· трошкове организације обука едукативног карактера и радионица у циљу промоције традиционалних заната, намењених другим привредним субјектима или заинтересованим лицима;
· трошкове оглашавања и промотивних активности на телевизији, радију и у штампаним медијима, искључујући оглашавање путем друштвених мрежа, у вези са организацијом радионица и обука;
· трошкове закупа простора и набавке сировина/репроматеријала за потребе организације радионица и обука.
 


Подносилац пројекта може поднети само један захтев, за једну намену.

		Привредни субјекти пријављују своје пројекте искључиво на обрасцу СЗТЗ (који је саставни део конкурсне документације) и могу да конкуришу за доделу субвенција за једну намену. Пријаве у којима није наведена намена неће бити разматране.
		Максимално трајање пројекта је:
·  за намену из тачке 1) за запошљавање лица код привредног субјекта који се бави традиционалним занатима – четири месеца, почев од дана закључења уговора; 

· за намену из тачке 2) за промоцију производа и услуга традиционалних заната  - до шест месеци, почев од дана закључења уговора.
		Министарство додељује средства у укупном износу од 12.000.000 динара.
		Привредни субјекти који конкуришу за намену из тачке 1) става I - за запошљавање лица код привредног субјекта који се бави традиционалним занатима могу конкурисати за субвенцију у износу од 480.000 динара. Средства се одобравају у бруто износу и могу се користити за трошкове зараде са припадајућим порезима и доприносима.
		Привредни субјекти који конкуришу за намену из тачке 2) става I - за промоцију производа и услуга традиционалних заната, износ који може бити одобрен по предлогу програма је од најмање 200.000 до највише 600.000 динара (са ПДВ-ом).
Износ одобрених средстава може бити и мањи од износа тражених средстава.
Уколико су трошкови пројекта већи од износа одобрене и исплаћене субвенције, корисник субвенције обезбеђује сопствена средства за износ разлике.
Бесповратна средства ће се додељивати до утрошка средстава намењених за реализацију Програма. 
Бесповратна средства која се додељују, не могу се користити за: 1. унапређење, надоградњу или редизајн постојећих интернет страница/веб-сајтова/онлајн продавница; 2. набавку, изнајмљивање и лизинг опреме; 3. трошкове увоза, царине и шпедиције; 4. плаћање путем компензације; 5. трошкове банкарских провизија и банкарских гаранција; 6. трошкове репарације и реконструкције опреме; 7. трошкове у вези са организацијом обука и радионица који се односе на накнаде за учешће предавача, стручног и административног особља, као и трошкове превоза, смештаја, дневница, хране, кетеринга и послужења; 8. трошкове комуникација и комуналних услуга; 9. друге трошкове који нису у директној вези са реализацијом пројекта.
Средства која се одобре за реализацију програма су наменска средства и могу се користити искључиво за реализацију конкретног програма и у складу са уговором који се закључује између Министарства и подносиоца предлога пројекта.
Фактуре издате од стране физичких лица нису прихватљиве, осим у случају када је физичко лице регистровано као предузетник у складу са важећим законима Републике Србије. У циљу правилног правдања средстава, сви трошкови морају бити документовани рачунима издатим од стране правних лица или регистрованих предузетника.
Такође, средства се неће одобрити за трошкове који нису у директној вези са реализацијом активности из предложеног предлога пројекта.




II Право учешћа 
У складу са Програмом, традиционални занат означава вештину, нарочито ручног рада, као и професију која подразумева целокупан процес израде уникатних производа и пружања услуга, а које су засноване на традиционалним знањима и технологијама, употребом природних материјала у процесу производње, уз коришћење претежно једноставних алата.
Привредним субјектима сматрају се привредна друштва, предузетници и задруге (које су ускладиле своја акта, органе и пословање са Законом о задругама („Службени гласник РС”, број 112/15).

Право на коришћење субвенције имају: 

· привредна друштва, предузетници и задруге (које су ускладиле своја акта, органе и пословање са Законом о задругама („Службени гласник РС”, број 112/15), уписани у одговарајући регистар Агенције за привредне регистре, са активним статусом. 

· привредни субјекти који имају сертификат старих и уметничких заната, односно послова домаће радиности министарства надлежног за послове привреде.

Право учешћа на Конкурсу немају привредни субјекти:

1) ако је у њима покренут стечајни поступак или ликвидација, односно принудна ликвидација;
2) ако имају доспеле, а неизмирене пореске и друге финансијске обавезе према Републици Србији (осим у случају одобреног репрограма ових дуговања);
3) ако је предузетник, односно одговорно лице у привредном субјекту осуђивано или се против њега води истрага или кривични поступак у вези са кривичним делима из области привреде, односно у вези са кривичним делима из делатности привредног субјекта.
Напомена:
Привредни субјекат који је привремено одјављен у АПР-у, нема право учешћа на Конкурсу. 

ДОКАЗИ КОЈИ СЕ ПРИЛАЖУ УЗ ПРИЈАВУ НА ОБРАСЦУ СЗТЗ (2026): 

Привредни субјекат који конкурише за субвенцију прилаже попуњен образац СЗТЗ (мора бити потписан и оверен на одговарајућим страницама), потписане изјаве, попуњен и потписан наративни део пројекта за који привредни субјекат тражи субвенцију и прилоге, којима се доказује испуњеност услова у складу са овим јавним позивом. 







Докази које је потребно приложити у сврху испуњености услова су:

1.  Извод из АПР-а којим се доказује да је подносилац активан привредни субјекат (не старији од 30 дана)- издаје Агенција за привредне регистре;

2. Копија важећег сертификата о старом и уметничком занату, односно пословима домаће радиности министарства надлежног за послове привреде;
3. Потврда/Уверење Пореске управе (оригинал или фотокопија оверена код надлежног органа за оверу или издату у електронском облику са дигиталним потписом) да подносилац нема доспелих, а неизмирених пореских и других обавеза према Републици Србији (осим у случају одобреног репрограма, који се посебно доказује) - издаје Пореска управа;
4. Потврда да над подносиоцем није покренут стечајни поступак, ликвидација или принудна ликвидација (оригинал или фотокопија оверена код надлежног органа за оверу) – издаје Привредни суд или Агенција за привредне регистре; 
5. Уверење да предузетник односно одговорно лице у привредном субјекту није осуђивано у вези са кривичним делима из области привреде и да се против њега не води истрага или кривични поступак у вези са кривичним делима из делатности привредног субјекта (не старије од 6 месеци) – издаје надлежна полицијска управа Министарства унутрашњих послова и Надлежни суд.
Уколико се прилажу документа на страном језику доставити и превод на српски језик са овером судског тумача. 
Документација поднета на Конкурс се не враћа.
Уколико се прибавља документација по службеној дужности у складу са одредбама Закона о општем управном поступку, потребно је исто изричито напоменути у пријави на Конкурс (образац СЗТЗ 2026).
Подносилац пријаве је обавезан да потпише странице 3,4,5,6,7,8,9,10,12, у образцу СЗТЗ, на местима која су означена: „потпис“.
Пријаве на Конкурс које не садрже потписане изјаве, неће бити разматране.
Министарство задржава право да од учесника на конкурсу, према потреби, затражи додатну документацију и информацију.
Привредни субјекат може да приложи фотографије својих производа и/или штампани материјал (максимално до 500 г), којима доказује да се бави традиционалним занатом. 

III Начин подношења пријаве на Конкурс
Пријаву, која у складу са Програмом представља Захтев за коришћење бесповратних средстава, привредни субјекти подносе Министарству на обрасцу СЗТЗ (2026), најкасније до понедељка, 21  септембра 2026. године. 
Благовремено примљеним пријавама ће се сматрати оне које буду предате на писарници министарства, у згради Немањина 22-26, Београд, или достављене поштом, на адресу: Министарство унутрашње и спољне трговине, Сектор за трговину услуге и политику конкуренције, Група за развој услуга и националног бренда Србије, Немањина 22-26, 11000 Београд.
[bookmark: _GoBack]Поштански печат на ковертама – за пријаве послате поштом, не сме имати датум после 21. септембра 2026. године.  
Затворени коверат који садржи образац СЗТЗ (2026), документацију, потписане изјаве и прилоге мора бити читко означен на предњој страни коверте, следећим текстом:

КОНКУРС ЗА ДОДЕЛУ СУБВЕНЦИЈА
ЗА ОЧУВАЊЕ И РАЗВОЈ ТРАДИЦИОНАЛНИХ ЗАНАТА У 2026. ГОДИНИ
                                            - НЕ ОТВАРАТИ –
Пројектни предлози достављени другим путем (нпр. путем мејла и сл.), неће бити узети у разматрање.

Пријаве које су неблаговремене и/или некомплетне (без потписаних изјава и без потребних прилога), као и пријаве које нису у складу са овим јавним позивом, неће бити разматране.

IV Комисија и оцена испуњености услова за доделу подстицајних средстава
У складу са Програмом Конкурс за доделу субвенција спроводи Комисија коју је решењем именовао министар надлежан за послове трговине (у даљем тексту: министар).  
Комисија утврђује испуњеност услова за доделу субвенција у складу са Програмом и оцењује пријаве на основу критеријума, те сачињава бодовну листу за сваку пријаву.
Критеријуми за доделу субвенција су:

	1) За  запошљавање лица код привредног субјекта који се бави традиционалним занатима
	
Максималан број бодова

	1. Усклађеност пројекта са циљевима и наменом програма
	5 

	2. Оцена одрживости и могућности даљег развијања предложеног пројекта
	5

	3. Учешће жена у власништву
	5

	4. Додељена de minimis помоћ за очување и развој традиционалних заната од стране Министарства надлежног за послове трговине, у периоду од 2023-2025. године
(предност имају подносиоци којима није додељивана помоћ)
	
5

	5. Суфинансирање предлога пројекта из сопствених извора/ прихода
	5

	Укупан максималан број бодова
	25



	2) За промоцију производа и услуга традиционалних заната

	Максималан број бодова

	1. Усклађеност пројекта са циљевима и наменом програма
	5

	2. Учешће жена у власништву
	5

	3. Оцена сразмерности количине тражених средстава (појединачних ставки) и резултата у односу на предложени пројекат
	
5

	4. Додељена de minimis помоћ за очување и развој традиционалних заната од стране Министарства надлежног за послове трговине,  у периоду од 2023-2025. године
(предност имају подносиоци којима није додељивана помоћ)
	5

	5. Суфинансирање предлога пројекта из сопствених извора/ прихода
	5

	Укупан максималан број бодова
	25



Предлог пројекта који не добије најмање 13 бодова у оквиру збира бодова свих елемената за рангирање, не може бити одабран и сматраће се да је укупна оцена таквог пројекта „не задовољава“. 
У случају да два или више предлога пројеката имају исти број бодова, приликом рангирања предност ће се примењивати према редоследу наведених критеријума.
Пријаве са највећим бројем бодова имаће приоритет за доделу субвенција.
Бесповратна средства ће се додељивати до утрошка средстава намењених за реализацију Програма. 
Комисија утврђује ранг листу на основу појединачних бодовних листа и сачињава Извештај о оцењивању пријава са предлогом расподеле расположивих средстава, односно предлогом да се подстицајна средства не доделе у случају да ниједна пријава не испуњава прописане услове. Комисија у Извештају предлаже министру да се најбоље оцењеним пријавама по редоследу на ранг листи доделе субвенције до укупног износа субвенција од 12.000.000,00 динара. На основу Извештаја доноси се решење о додели субвенција привредним субјектима, сходно Програму, односно решење да се субвенције не доделе, у случају да ниједна пријава не испуњава прописане услове. 





V Доношење Одлуке о оправданости de minimis помоћи о додели субвенција за очување и развој традиционалних заната у 2026. години
У складу са чланом 11. Уредбе о правилима и условима за доделу помоћи мале вредности (de minimis помоћи) („Службени гласник РС“, број 17/25) Министарство надлежно за послове трговине донеће Одлуку о оправданости доделе de minimis помоћи и у писаној форми ће обавестити корисника о томе да му додељује de minimis помоћ. 
VI Доношење Решења о додели субвенција привредним субјектима за очување и развој традиционалних заната у 2026. години

Решење о додели субвенција привредним субјектима за очување и развој традиционалних заната у 2026. години (у даљем тексту: Решење), доноси министар на основу предлога који сачињава комисија. 
Решење о додели је коначно.
У случају да неко од корисника средстава којима су Решењем опредељена бесповратна финансијска средства одустане од додељених средстава или не приступи закључењу уговора, преостали износ бесповратних финансијских средстава ће се доделити према редоследу утврђеном у складу са листом вредновања и рангирања пријављених привредних субјеката по Конкурсу.
Решење о додели средстава корисницима објављује се на званичној интернет страници Министарства www.must.gov.rs.

VII Закључивање Уговора и исплата субвенција

Министарство и подносилац пројекта закључују уговор којим се уређују међусобна права и обавезе и одговорности уговорних страна. 
Пре закључења уговора подносилац је у обавези да достави: бланко соло меницу и менично овлашћење, као средство обезбеђења у случају неиспуњења уговорних обавеза, податке о овлашћеном лицу привредног друштва/предузетника/задруге, као и извод са рачуна своје пословне банке којим доказује сопствено учешће у реализацији пројекта.
Пренос додељених средставa врши се након потписивања Уговора, у року одређеним Уговором. 
Пројекат за који су додељена средства, као и сва плаћања у вези са његовом реализацијом, корисник субвенције извршава у року одређеним Уговором. 
У случају изненадних и непредвиђених околности које угрожавају или онемогућавају реализацију пројекта или угрожавају наменску употребу додељених бесповратних средстава, корисник субвенције доставља Комисији писани образложени захтев за измену Уговора. Писани образложени захтев се може односити само за продужетак рока за реализацију пројекта. Захтеве за измене Уговора које би довеле до промене намене средстава или повећања додељеног износа бесповратних средстава Комисија неће разматрати.
Након пријема писаног образложења захтева, председник Комисије сазива ванредну седницу Комисије, на којој ће се одлучивати да ли постоје оправдани разлози за измену Уговора и о томе обавештава корисника субвенције.

VIII Праћење реализације програма и подношење Извештаја о употреби субвенција
 
Корисници субвенција достављају извештаје o правдању средстава и осталу прописану документацију у складу са Уговором.
Након истека рока за реализацију пројекта, ради правдања наменског трошења субвенција за пројекте неопходно је доставити целокупну пратећу документацију којом се правдају исплаћена средства од стране Министарства. Такође, након истека рока за реализацију пројекта, корисници субвенција у обавези су да доставе извештај о реализацији ефеката Програма.  
Неутрошена средства или средства која се не могу оправдати, корисник субвенције враћа у буџет Републике Србије.

IX Додатне информације
Додатне информације у вези са Конкурсом и конкурсном документацијом се могу добити путем телефона 011/2642-160, радним даном од 10 до 13 сати. Министарство ће све релевантне информације у вези са Конкурсом, као и евентуална додатна обавештења, објавити на интернет страници Министарства www.must.gov.rs - УСЛУГЕ - Јавни позиви.

